CELEX: 51998PC0387
Language: fi
Date: 1998-06-24
Title: Ehdotus: neuvoston päätös yleisiin analogisiin puhelinverkkoihin (PSTN) liitettävien päätelaitteiden (lukuun ottamatta perustelluissa tapauksissa puhelintoimintapalvelua tukevia päätelaitteita), joissa mahdollinen yhteys verkkoon saadaan äänitaajuusvalintana (DTMF), liitäntävaatimuksia koskevista yhteisistä teknisistä määräyksistä

EUROOPAN YHTEISÖJEN KOMISSIO
                                               Bryssel, 24.06.1998
                                               KOM(1998)3871opull.
                                     EHDOTUS:
                              NEUVOSTON PÄÄTÖS
YLEISIIN ANALOGISIIN PUHELINVERKKOIHIN ( P S T N ) LIITETTÄVIEN PÄÄTELAITTEIDEN
 (LUKUUN OTTAMATTA PERUSTELLUISSA TAPAUKSISSA PUHELINTOIMINTAPALVELUA
   TUKEVIA PÄÄTELAITTEITA), JOISSA MAHDOLLINEN YHTEYS VERKKOON SAADAAN
 ÄÄNITAAJUUSVALINTANA ( D T M F ) , LIITÄNTÄVAATIMUKSIA KOSKEVISTA YHTEISISTÄ
                          TEKNISISTÄ MÄÄRÄYKSISTÄ
                             (komission esittämä)
 ---pagebreak---  ---pagebreak---                                       PERUSTELUT
Tämä on komission ehdotus neuvoston päätökseksi yhteisistä teknisistä määräyksistä,
jotka koskevat sellaisten yleisiin analogisiin puhelinverkkoihin (PSTN) liitettävien
päätelaitteiden (lukuun ottamatta perustelluissa tapauksissa puhelintoimintapalvelua
tukevia päätelaitteita) liitäntävaatimuksia, joissa mahdollinen yhteys verkkoon saadaan
äänitaajuusvalintana (DTMF).
JOHDANTO
a)      Taustaa
        Modeemien ja puhelinvastaajien markkinat ovat merkittävä ja yhä kasvava
        markkinalohko. Nykyisin tällaiset laitteet hyväksytään kussakin jäsenvaltiossa
        kansallisten sääntöjen mukaisesti, mikä aiheuttaa laitevalmistajille huomattavia
        kustannuksia ja viivästyksiä markkinoille saattamisessa. Hyväksyntäjärjestelmien
        hajanaisuuden vuoksi suuri prosenttiosuus myydyistä modeemeista on ns.
        harmaiden markkinoiden tuotteita, jotka toimivat, mutta joita ei ole hyväksytty.
        Nämä laitteet ovat peräisin pääasiassa Pohjois-Amerikasta ja Kaukoidästä, ja niitä
        myydään esimerkiksi postimyynnin välityksellä. Eurooppalaiset valmistajat
        yleensä hyväksyttävät laitteensa.
        Direktiivin 98/13/EY soveltamisen myötä kaikkialla yhteisössä voidaan käyttää
        yhtä ainoaa tyyppihyväksyntämenettelyä. Kyseisessä direktiivissä säädetään
        yhteisten teknisten määräysten mukaisten laitteiden vapaasta liikkuvuudesta ja
        käyttöönotosta. Yhteisillä teknisillä määräyksillä tarkoitetaan eurooppalaisia
        standardeja, jotka Euroopan telealan standardointilaitos (ETSI) on laatinut
        komission toimeksiannosta. Ennen kuin komissio antaa tällaisten standardien
        laatimisen ETSIn tehtäväksi, se vahvistaa jäsenvaltioita kuultuaan standardin
        soveltamisalan. Kun yhteiset tekniset määräykset on vahvistettu, on mahdollista
        vähentää huomattavasti laitteiden hyväksymisestä erityisesti eurooppalaisille
       valmistajille aiheutuvia kustannuksia. Lisäksi laitteiden harmaiden markkinoiden
       odotetaan häviävän. Yhteisten teknisten määräysten vahvistaminen johtaisi myös
       nopeasti tavallisten puhelinten yhtenäisen tyyppihyväksyntämenettelyn käyttöön.
b)      Ehdotuksen antamista edeltäneet tapahtumat
       Komissio kuuli sääntelykomiteaa (päätelaitteiden hyväksymistä käsittelevä
       komitea eli ACTE) ja totesi 30. kesäkuuta 1994 direktiivin 91/263/ETY 6 artiklan
       2 kohdan nojalla, että on laadittava yhteiset tekniset määräykset laitteille, jotka
       voidaan liittää kaikkiin yhteisössä oleviin televerkkoihin, mutta joita ei ole
       tarkoitettu tavallisiin puheluihin. Yhteisten teknisten määräysten soveltamisala
       vahvistettiin, ACTE muutti sitä 16. helmikuuta 1995 (liite 1), ja muutettu teksti
       lähetettiin ETSIlle. ETSI alkoi laatia vastaavaa yhdenmukaistettua standardia, jota
       ETSIssä kutsutaan TBR 21:ksi (Technical Basis for a Regulation n:o 21) ja jossa
       otetaan huomioon direktiivin 91/263/ETY 4 artiklan c-f kohdassa tarkoitetut
       olennaiset vaatimukset.
       ETSI aloitti TBR 21 -standardin laatimisen heinäkuussa 1994 sen jälkeen, kun
       standardointi toimeksianto oli määritelty. Standardi saatiin lopullisesti valmiiksi
       vasta joulukuussa 1997 ja julkaistiin helmikuussa 1998.
 ---pagebreak---    Kansalliset standardointiorganisaatiot äänestivät ETSIn laatiman TBR 21 -
   standardin hyväksymisestä eurooppalaiseksi standardiksi ensimmäisen kerran
   kesäkuussa 1996. Viisi jäsenvaltiota muodosti tuolloin päätöksenteon estävän
   vähemmistön ja äänesti standardin hyväksymistä vastaan. Äänestyksen tulos
   saatiin selville elokuussa 1996. Tämän jälkeen kesti vuoden 1997 lokakuuhun asti
   ennen kuin päästiin yksimielisyyteen toisesta äänestyksestä standardin
   hyväksymiseksi.
   Koska asia osoittautui erityisen arkaluontoiseksi, ja haluttiin välttää standardin
   hylkääminen toisessa äänestyksessä, komissio neuvotteli ACTEn kanssa ja laati
   strategia-asiakirjan standardin laadinnan kehittämismahdollisuuksista {The Way
   Forward).       Valtuuskuntien johtajat         hyväksyivät    asiakirjan  ACTEn
    erityiskokouksessa 16. syyskuuta 1997.
   Tämän jälkeen ETSI vahvisti joulukuussa 1997 TBR 21 -standardin, johon oli
   laadittu uusi esipuhe, ja standardi julkaistiin helmikuussa 1998.
   Jotta yhdenmukaistetun standardin noudattaminen saataisiin pakolliseksi
   yhteisillä teknisillä määräyksillä, komissio kutsui 10. helmikuuta 1998 koolle
   toisen ACTEn erityiskokouksen, jossa se esitti luonnoksen komission
   päätökseksi. Komission luonnokseen tehtiin eräitä muutoksia joitakin
   jäsenvaltioita askarruttaneiden kysymysten huomioon ottamiseksi. Kokouksessa
   Portugali pidättyi ottamasta kantaa luonnokseen.
   Seuraavaksi komissio pyysi virallisesti kirjallisella menettelyllä ACTEn
   lausuntoa. Vaikka yksikään jäsenvaltio ei antanut kielteistä lausuntoa, ACTEssa
   ei syntynyt komission päätöstä kannattavaa määräenemmistöä. Belgia, Saksa,
   Espanja ja Portugali pidättyivät äänestämästä, ja Italia jätti lausunnon kokonaan
   antamatta (ks. liite 2).
c) Ehdotus
   Koska komitea ei ole antanut lausuntoa, komissio antaa direktiivin 98/13/EY 29
   artiklan 3 kohdan mukaisesti neuvostolle käsillä olevan päätösehdotuksen.
   Yksikään jäsenvaltio ei antanut ehdotetusta päätöksestä kielteistä lausuntoa, joten
   komissio ehdottaa, että neuvosto tekee päätöksen, josta jo keskusteltiin laajalti
   jäsenvaltioiden kanssa 10.2.1998 pidetyssä kokouksessa.
 ---pagebreak---                                             LIITE 1
                       STANDARDIN SOVELTAMISALAN MÄÄRITTELY
 TBR.NNIMI
 Liitäntävaatimukset yleiseurooppalaista hyväksyntää varten:
yleisiin analogisiin puhelinverkkoihin (PSTN) liitettävät päätelaitteet (lukuun ottamatta
perustelluissa tapauksissa puhelintoimintapalvelua tukevia päätelaitteita), joissa
mahdollinen yhteys verkkoon saadaan äänitaajuusvalintana (DTMF).
STANDARDIN SOVELTAMISALAN MÄÄRITTELY
Tässä TBR-standardissa (Technical Basis for Regulation) määritellään direktiivin
 91/263/ETY 4 artiklan d ja f kohdan mukaiset tekniset ominaisuudet (sähköiset ja
mekaaniset rajapintavaatimukset sekä liitännänvalvontaprotokolla), jotka tulee olla
yksittäisellä päätelaitteella, joka:
a)       on tarkoitus hyväksyä Euroopan laajuisesti
b)       voidaan liittää 2-johtimisen liittimen avulla yleiseen analogiseen puhelinverkkoon
         (PSTN) verkon liityntäpisteessä,
c)       ei ole kuitenkaan direktiivin 91/263/ETY 4 artiklan g kohdassa määritelty,
         perustelluissa tapauksissa puhelintoimintapalvelua tukeva laite.
Tämän TBR-standardin tavoitteena on varmistaa, ettei yleiselle televerkolle aiheudu
vahinkoa ja että verkko ja päätelaite ovat yhteentoimivia siten, että puheluita voidaan
väylöittää verkon kautta. Eri päätelaitteiden välistä yhteentoimivuutta ei kuitenkaan taata,
eikä TBR:ssä ole direktiivin 91/263/ETY 4 artiklan g kohdan mukaisia vaatimuksia.
Tämä TBR-standardi koskee päätelaitteita, joiden avulla on mahdollista muodostaa
piirikytkentäinen puhelu äänitaajuusvalintaa (DTMF) käyttäen ja/tai vastaanottaa tuleva
piirikytkentäinen puhelu. Jos päätelaite tukee muita merkinantomenetelmiä (esim.
pulssivalintaa), joita on tarkoitus käyttää tietyissä Euroopan maissa, laitteeseen on
sovellettava tämän TBR-standardin lisäksi kyseistä merkinantomenetelmää koskevaa
kansallista sääntelyä. Jos laite lisäksi tukee lisätoiminteiden merkinantoa (esim. rekisterin
uudelleenkutsua tai laskentasykäysten vastaanottoa verkosta), jota on tarkoitus käyttää
tietyissä Euroopan maissa, siihen sovelletaan kyseistä merkinantomenetelmää koskevaa
kansallista sääntelyä.
Jokaiselle tässä TBR:ssä määritellylle vaatimukselle ehdotetaan testausta ja
mittausmenetelmiä. Vaatimuksia sovelletaan siihen päätelaitteen rajapintaan, joka
liitetään (galvaanisin menetelmin) suoraan yleiseen puhelinverkkoon verkon
liityntäpisteen välityksellä. Päätelaite voidaan tarvittaessa aktivoida lisälaitteen avulla
testausta varten.
Tässä TBR-standardissa määritellään liitäntämenetelmät, joita päätelaitteen on tuettava
(pistoke tai pistorasia laitteen toimittajan valinnan mukaan). Joissakin yksittäisissä
maissa voidaan tarvita sovitinta päätelaitteen ja olemassa olevan kansallisen verkon
liityntäpisteen välille. Tällaiset sovittimet eivät kuulu TBR:n soveltamisalaan.
 ---pagebreak---  Silloinkin, kun päätelaitteen ulkopuolinen laite saa aikaan puhelun muodostamisen tai
vastaanottamisen päätelaitteessa tai kun tällainen laite ohjaa puhelun muodostamista tai
vastaanottamista päätelaitteessa, päätelaitteen on täytettävä mainitun direktiivin 4 artiklan
d ja f kohdan mukaiset olennaiset vaatimukset yleisen puhelinverkon rajapinnassa. Tässä
TBR-standardissa vaaditaan päätelaitteen valmistajaa tai toimittajaa ilmoittamaan
 edellytykset, jotka ulkoiset laitteet täyttävät, jotta niiden käyttö ei estä päätelaitetta
täyttämästä sitä koskevia olennaisia vaatimuksia.
ETSIlle TARKOITETTUJA OHJEITA
1.    YLEISTÄ
Tässä TBR-standardissa on asetettava yhteiset perusvaatimukset, joiden perusteella on
mahdollista liittää kaikkialla Euroopassa muunlaisia kuin puhepalveluihin tarkoitettuja
päätelaitteita olemassa oleviin analogisiin yleisiin puhelinverkkoihin verkon
liityntäpisteen välityksellä.
Yleiseen puhelinverkkoon tehtäviä liitäntöjä koskevat kansalliset tekniset
liitäntävaatimukset ovat pohjimmiltaan samanlaisia siltä osin kuin on kyse yksittäisestä
päätelaitteesta lähtevän tai sellaiseen tulevan puhelun muodostamisen kannalta olennaista
yhteentoimivuutta (vaikka verkko voikin tukea tämän lisäksi kehittyneempiä toiminteita).
Jotkut päätelaitteet (esim. modeemit ja faksit) eivät tue perustelluissa tapauksissa
tarjottavaa palvelua, kuten puhelintoimintapalvelua, ja tällaiset laitteet olisi voitava
hyväksyä sen perusteella, että ne noudattavat tämän TBR:n olennaisia
liitäntävaatimuksia.
                                                                                                    Kansalliset
                                                                                                    puhelinstandardit
                                                                                               Mahdollisuus
                                                                                               yhdenmukaistettuihin
       Kansalliset                   r                                                         liitäntä vaatimuksiin
       liitännät                     i                                        1
       (4 artiklan                   i
                                                                          1
                                     i                                        <       1
       e-f kohta)                    i        Syöttoedellytykset          j j   TBR   j
                                     i                                    1
                   r "
                                     i
                                        " 1
                                                                     — 1 - + >-       1 —
                   i
                   i
                            _ _ .     r   l
                                          i
                                     i                           •J-   -l    J
                   i^- ^_^--         i  " r ~
       Suurimmat
                   i
                                          i
                                          l
                                                                 r        j            i   i        Vähäiset
       kansalliset                                                                                  kansalliset
       erot
                   i
                   i
                                          1
                                          l
                                                                  !        L         J     j        erot
                   i _ Pulssivalinta                              | Monitaajuus-merkinanto j
                                                                                             \
                                                                                                    NET 4
Kaaviokuva osoittaa, miten monitaajuusmerkinannon kaltaisin ominaisuuksin
varustettuja päätelaitteita koskevan TBR-standardin avulla on mahdollista
yhdenmukaistaa liitäntävaatimukset niin, että vältetään osa-alueita, joilla kansalliset erot
ovat suuria. Tällainen lähestymistapa merkitsee sitä, että yhdenmukaistaminen voidaan
toteuttaa jo olemassa olevien vaatimusten puitteissa, eikä NET 4 -standardin sisältöä tai
kansallisia puhelinstandardeja tarvitse yhdenmukaistaa.
 ---pagebreak--- Kuvattu lähestymistapa ei tarkoita sitä, että NET 4-standardissa olisi jotakin vikaa.
NET 4 ja kunkin maan kansalliset puhelinstandardit mahdollistavat laajemman
päätelaitevalikoiman hyväksymisen kuin tämä TBR-standardi. Päätelaitteita voidaan
 edelleen hyväksyä kansallisella tasolla kansallisten olennaisten vaatimusten mukaisesti
 vaihtoehtona TBR:n mukaiselle hyväksynnälle. TBR kuitenkin mahdollistaa päätelaitteen
 liittämisen (mahdollisesti sopivan sovittimen avulla) yleisiin puhelinverkkoihin koko
 Euroopan alueella, koska TBR:n vaatimukset ovat yleiseurooppalaisen hyväksynnän
kannalta olennaisia vaatimuksia.
2.      LIITTIMET JA SOVITTIMET
Eri maissa liittimet ovat fyysisesti erilaisia. Tämä ongelma voitaneen ratkaista
määrittelemällä osana TBR-standardin vaatimuksia tietynlainen liitin (pistoke tai
pistorasia laitteen toimittajan valinnan mukaan), jota voitaisiin tarvittaessa käyttää
 sopivan, päätelaitteen ja olemassa olevan kansallisen verkon liityntäpisteen välille
 liitettävän sovittimen avulla yksittäisissä maissa. On ehdotettu liitintyyppiä RJ 11/12,
koska se soveltuu analogisiin rajapintoihin ja koska sitä jo käytetään joissakin Euroopan
maissa. ETSI voi kuitenkin harkita muitakin liitintyyppejä.
Yhdenmukaistetun liitintyypin etuna on, että sen avulla voidaan rajoittaa kussakin
maassa tarvittavia sovitintyyppejä. Sovittimen on oltava puhtaasti mekaaninen laite,
jonka toisessa päässä on pistoke tai pistorasia ja toisessa päässä kansallisten standardien
mukainen pistoke. Kehittyneemmät laitteet voivat kuitenkin olla joissakin maissa tarpeen
esimerkiksi silloin, kun puhelujen laskentasykäykset on suodatettava pois äänikaistalla
mahdollisesti syntyvien häiriöiden estämiseksi. Tällaiset laitteet voivat olla
erikoissovittimia tai ulkoisia komponentteja (toisin sanoen sellaisia laitteita, joita ei
pidetä tämän TBR:n soveltamisalaan kuuluvien päätelaitteiden osina tai niiden
yksinkertaisina mekaanisina sovittimina).
3.     PUHELUNMUODOSTUKSEN MERKINANTO
Tässä TBR-standardissa käsitellään vain yhtä puhelunmuodostukseen tarkoitettua
valintatyyppiä, äänitaajuusvalintaa (DTMF). ETSIn olisi otettava huomioon verkon
mahdolliset viiveet valintaäänen lähettämisessä.
Joissakin osissa Eurooppaa käyttäjille ei vielä kyetä tarjoamaan tällaista merkinantoa
jokaisessa verkon liityntäpisteessä. Muita merkinantojärjestelmiä, kuten pulssivalintaa,
varten tarvitaan tämän TBR:n lisäksi merkinantoa koskeva kansallinen hyväksyntä, jos
päätelaite tukee kyseistä merkinantojärjestelmää ja jos laitteen toimittaja on ilmoittanut,
että laite on tarkoitettu käytettäväksi tietyissä Euroopan maissa. Tällaisiin päätelaitteisiin
voidaan kiinnittää yksi tai useampi kansallinen hyväksymismerkintä täydellisen CE-
merkinnän lisäksi1. Tämä TBR-standardi edellyttää, että pulssivalintaa tukevien
päätelaitteiden toimittajien on ilmoitettava laitteiden käyttöohjeissa,
a)         missä maissa pulssivalinta on tarkoitettu käytettäväksi,
          ja
 1
      Täydellinen CE-merkintä on esitetty direktiivin 93/68/ETY 11 artiklan 12 kohdassa. Kyseisellä
      direktiivillä muutetaan direktiivin 91/263/ETY liitettä VI.
 ---pagebreak--- b)       että tämän toiminteen käyttö voi olla joissakin maissa kielletty päätelaitteiden
         hyväksymistä koskevien kansallisten sääntöjen perusteella.
Jos päätelaite tukee lisätoiminteisiin (esim. rekisterin uudelleenkutsuun ja
laskentasykäysten vastaanottoon verkosta) tarkoitettua merkinantojärjestelmää, jonka
laitteen toimittaja on ilmoittanut olevan tarkoitettu käytettäväksi tietyissä Euroopan
maissa, päätelaitteelle voidaan tarvita tämän TBR:n lisäksi merkinantoa koskeva
kansallinen hyväksyntä.
Jos päätelaite tukee kaiunpoiston ohjausta, ACTEn mukaan päätelaitteeseen ei pitäisi
soveltaa tämän toiminteen merkinantoa koskevia sääntöjä.
4.    RINNAKKAISTEN PÄÄTELAITTEIDEN KÄYTTÖ
Tämän TBR-standardin vaatimuksia sovelletaan yksittäiseen päätelaitteeseen tai sellaisen
monikanavaisen päätelaitteen kuhunkin verkkoporttiin, jota ei ole tarkoitettu tukemaan
puhelintoimintapalvelua. Tällaisia päätelaitteita ovat esimerkiksi datakytkin ja
monikanavainen modeemi.
Kansallisella tasolla on tehtävä päätös siitä, onko yleiseen puhelinverkkoon mahdollista
liittää muita verkon liityntäpisteeseen liitettäviä päätelaitteita kuin tämän TBR:n
vaatimukset täyttäviä päätelaitteita.
Voisi olla hyödyllistä, että ETSI laatisi teknisen raportin muodossa yhteisen menetelmän
päätelaitteiden sarja- ja rinnakkaisliitäntöjen kuvaamista varten. Tässä yhteisessä
menetelmässä selostettaisiin, miten päätelaitteen rinnakkaisliitäntöjä koskeva
suorituskyky mitattaisiin esimerkiksi rinnakkaisliitäntöjä koskevana mittayksikkönä
(Parallel Connection Unit, PCU). Teknisessä raportissa voitaisiin lisäksi määritellä
tekijät, jotka vaikuttavat puhelintoimintapalveluun, kun tämän TBR:n mukainen
päätelaite on liitetty verkon liityntäpisteeseen rinnakkain puhelimen (tai muun
puhelintoimintapalvelua tukevan päätelaitteen) kanssa.
Tällä tavoin laitteen toimittaja saisi mahdollisuuden ilmoittaa vapaaehtoisesti, ylittääkö
päätelaite TBR:n vaatimukset, joita sovelletaan yksittäiseen päätelaitteeseen. Tällaisessa
tapauksessa teknisessä raportissa olevan menetelmän avulla voitaisiin antaa kansallisille
sääntelyviranomaisille, verkkojen tarjoajille ja käyttäjille ohjeita päätelaitteen
vaikutuksista tietyissä sarja- tai rinnakkaiskokoonpanoissa, mukaan lukien
puhelintoimintapalvelua tukevat laitekokoonpanot.
5.    OLENNAISET VAA TIMUKSET
Tässä TBR:ssä olisi otettava huomioon nykyaikaiset tekniset mahdollisuudet niin,
etteivät direktiivin 91/263/ETY 4 artiklan a-c kohdassa tarkoitetut erityisesti
televiestintää koskevat vaatimukset kuulu TBR:n soveltamisalaan. TBR:ssä olisi
viitattava turvallisuutta ja sähkömagneettista yhteensopivuutta koskevien kysymysten
osalta pienjännitedirektiiviin ja sähkömagneettista yhteensopivuutta koskevaan
direktiiviin.
6.    TÄYDENTÄVÄT YKSITYISKOHDA T
ACTE ei ole vielä määrittänyt, aiheuttavatko automaattisesti toistuvat soittoyritykset
vahinkoa yleisessä puhelinverkossa siten kuin direktiivin 91/263/ETY 4 artiklan d
kohdassa on tarkoitettu. Kunnes ACTE on ratkaissut asian, ehdotetaan, että ETSI
 ---pagebreak--- määrittelee yksinkertaisen parametrin, jonka avulla voidaan ohjata päätelaitteen
automaattisesti toistamien soittoyritysten välistä aikaa.
7.    YHTEISTYÖ
Täsmennettäessä tätä TBR-standardin soveltamisalaa tarpeelliseksi katsotulla tavalla
ETSIä pyydetään tekemään yhteistyötä televiestintää koskevien määräysten soveltamista
käsittelevän komitean (TRAC) kanssa.
 ---pagebreak---  ---pagebreak---                                                   LIITE 2
                                       ACTEN LAUSUNTO
B^^S^^^H IftWHii! Kylia !!?lSlf lllllllljj Hj^HHII iiliigiii
 Belgia                     .5                                  X
 Tanska                      3          X
 Saksa                     10                                   X
 Kreikka                     5          X
 Espanja                     8                                  X
 Ranska                    10           X
 Irlanti                     3          X
 Italia                    10                                              X
 Luxemburg                   2          X
 Alankomaat                  5          X
 Itavalta                    4          X
 Portugali                   5                                  X
 Suomi                       3          X
 Ruotsi                      4          X
 Yhdistynyt                10           X
 kuningaskunta
                                        1 Uit:i [
HHilBBB | | l | | | 4 : ; : f i                   i^M:'H |||||§|H||||||| HffiH lllllllllillliil^
*    Hyväksyminen edellyttää yhteensä vähintään 62 puoltoääntä.
                                                     9
 ---pagebreak---  ---pagebreak---                                             EHDOTUS:
                                   NEUVOSTON PÄÄTÖS
                                           tehty ... 199.
  yleisiin analogisiin puhelinverkkoihin (PSTN) liitettävien päätelaitteiden (lukuun
         ottamatta perustelluissa tapauksissa puhelintoimintapalvelua tukevia
  päätelaitteita), joissa mahdollinen yhteys verkkoon saadaan äänitaajuusvalinnan
  (DTMF) avulla, liitäntävaatimuksia koskevista yhteisistä teknisistä määräyksistä
                             (ETA: n kannalta merkityksellinen teksti)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon komission ehdotuksen,
ottaa huomioon telepäätelaitteista ja                satelliittimaa-asemalaitteista ja niiden
vaatimustenmukaisuuden vastavuoroisesta tunnustamisesta koskevan jäsenvaltioiden
lainsäädännön lähentämisestä 12 päivänä helmikuuta 1998 annetun Euroopan parlamentin ja
neuvoston direktiivin 98/13/EY^ ja erityisesti sen 7 artiklan 2 kohdan toisen luetelmakohdan,
sekä katsoo, että
komissio on yksilöinyt sellaisen päätelaitetyypin, jota varten tarvitaan yhteiset tekniset
määräykset, sekä määritellyt kyseisten määräysten soveltamisalan,
olisi vahvistettava vastaavat yhdenmukaistetut standardit tai niiden osat, jotka vastaavat
yhteisiksi teknisiksi määräyksiksi muutettavia olennaisia vaatimuksia,
kansallisten yleisten puhelinverkkojen tekninen kehitys on edistynyt kahdennellakymmenennellä
vuosisadalla jatkuvasti, ja koska kehitys on alun perin tapahtunut kussakin maassa muista
maista riippumatta, verkkojen välillä on vielä jonkin aikaa tärkeitä teknisiä eroja,
yleisten puhelinverkkojen välillä on teknisiä eroja, joista merkittävimmät selostetaan ETSIn
oppaassa EG 201 121 julkaistuissa ohjeissa,
kyseisten ohjeiden soveltaminen on vapaaehtoista, ja niissä voi olla laitevalmistajille hyödyllistä
tietoa,
ilmoitettujen laitosten on näin ollen huolehdittava siitä, että laitevalmistajat ovat tietoisia
sovellettavista ohjeista, jotka koskevat tiettyjen verkkojen erityisiä vaatimuksia,
päätelaitteiden hyväksymisen olisi oltava mahdollista kansallisten määräysten mukaisesti
siirtymäkauden ajan,
1
     ËYVL L 74, 12.3.1998, s. 1.
                                                  10
 ---pagebreak--- laitevalmistajien on liitettävä kaikkiin tämän päätöksen mukaisesti hyväksyttyihin
tuotteisiin ilmoitus; laitevalmistajien on annettava vakuutus laitteen yhteensopivuudesta
verkkojen kanssa; ilmoitettujen laitosten on huolehdittava siitä, että laitevalmistajat ovat
tietoisia mainituista velvoitteista; aina kun laite hyväksytään tämän päätöksen mukaisesti,
ilmoitettujen laitosten on tiedotettava muille ilmoitetuille laitoksille vakuutuksista, jotka
koskevat laitteen yhteensopivuutta verkkojen kanssa,
tämän päätöksen soveltamisalaan kuuluvia laitteita, jotka on hyväksytty kansallisten
määräysten mukaisesti ennen siirtymäkauden loppua, saa edelleen saattaa kyseisille
kansallisille markkinoille ja ottaa käyttöön, ja
ACTE ei ole antanut lausuntoa tässä päätöksessä olevista yhteisistä teknisistä määräyksistä;
näin ollen komissio on tehnyt direktiivin 91/263/ETY 14 artiklan 4 kohdan mukaisesti
neuvostolle tämän ehdotuksen toteutettavista toimenpiteistä,
ON TEHNYT TAMAN PAATOKSEN:
                                            1 artikla
1.     Tätä päätöstä sovelletaan päätelaitteisiin, jotka on tarkoitus liittää yksittäisenä
       päätelaitteena 2-johtimisen liittimen avulla yleiseen analogiseen televerkkoon verkon
       liityntäpisteessä ja jotka kuuluvat tämän päätöksen 2 artiklan 1 kohdassa määritellyn
       yhdenmukaistetun standardin soveltamisalaan.
2.     Tässä päätöksessä vahvistetaan yhteiset tekniset määräykset 1 kohdassa tarkoitettujen
       yleisiin       analogisiin      puhelinverkkoihin       liitettävien     päätelaitteiden
       liitäntävaatimuksista. Tämä päätös ei koske vaatimuksia, jotka liittyvät päätelaitteiden
       yhteentoimivuuteen yleisen televerkon välityksellä siten kuin direktiivin 98/13/EY 5
       artiklan g kohdassa on määritelty.
                                            2 artikla
1.     Yhteiset tekniset määräykset sisältävät yhdenmukaistetun standardin, jonka
       toimivaltainen standardointielin on valmistellut ja joka vastaa soveltuvin osin
       direktiivin 98/13/EY 5 artiklan d ja f alakohdassa tarkoitettuja olennaisia
       vaatimuksia. Viittaus standardiin on liitteessä I.
2.     Tämän päätöksen soveltamisalaan kuuluvien päätelaitteiden on oltava 1 kohdassa
       tarkoitettujen yhteisten teknisten määräysten mukaisia ja täytettävä direktiivin
       98/13/EY 5 artiklan a ja b alakohdassa tarkoitetut olennaiset vaatimukset sekä
       muiden sovellettavien direktiivien, erityisesti neuvoston direktiivien 73/23/ETY2 ja
       89/336/ETY3 vaatimukset.
2
     EYVLL 77, 26.3.1973, s. 29.
3
     EYVLL 139,23.5.1989, s. 19.
                                                11
 ---pagebreak---                                             3 artikla
1.     Direktiivin 98/13/EY 10 artiklassa tarkoitettujen menettelyjen suorittamiseen
       nimettyjen ilmoitettujen laitosten on tämän päätöksen 1 artiklan 1 kohdassa
       tarkoitettujen päätelaitteiden osalta käytettävä 2 artiklan 1 kohdassa tarkoitetun
       yhdenmukaistetun standardin soveltuvia osia tai huolehdittava siitä, että niitä
       käytetään.
2.     Ilmoitettujen laitosten on varmistettava, että
       a)      laitevalmistajat tai muut laitteiden hyväksyntää hakeneet ovat tietoisia
               ETSIn oppaassa EG 201 121 olevista ohjeista ja ohjeiden mahdollisista
               muutoksista;
       b)      laitevalmistajat ovat tietoisia, että niiden on liitettävä kaikkiin tämän
               päätöksen mukaisesti hyväksyttyihin tuotteisiin liitteessä II olevan mallin
               mukainen ilmoitus;
       c)      laitevalmistajien on annettava liitteessä III olevan mallin mukainen vakuutus
               siitä, että laite on verkkojen kanssa yhteensopiva.
3.     Ilmoitettujen laitosten on tiedotettava muille ilmoitetuille laitoksille
       laitevalmistajien antamista vakuutuksista, jotka koskevat laitteen yhteensopivuutta
       verkkojen kanssa, kun laite on hyväksytty tämän päätöksen mukaisesti.
                                            4 artikla
1.     Edellä 2 artiklan 1 kohdassa tarkoitetun yhdenmukaistetun standardin
       soveltamisalaan         kuuluvia     laitteita   voidaan        hyväksyä  kansallisten
       tyyppihyväksyntäsääntöjen mukaisesti 15 kuukauden ajan tämän päätöksen
       voimaantulosta.
2.     Kansallisten tyyppihyväksyntäsääntöjen mukaisesti hyväksyttyjä päätelaitteita saa
       edelleen saattaa markkinoille ja ottaa käyttöön.
                                            5 artikla
Tämä päätös on osoitettu kaikille jäsenvaltioille.
Tehty Brysselissä... [päivänä] ...[kuuta] 199....
                                                          Komission puolesta
                                                           [allekirjoitus]
                                                          komission jäsen
                                                 12
 ---pagebreak---  ---pagebreak---                                             LIITE I
            {PRIVATE }Viittaus sovellettavaan yhdenmukaistettuun standardiin
      Tämän päätöksen 2 artiklassa tarkoitettu yhdenmukaistettu standardi on:
     "Attachment requirements for pan-European approval for connection to the
     analogue Public Switched Telephone Networks (PSTNs) of TE (excluding TE
 supporting the voice telephony service) in which network addressing, if provided, is
              by means of Dual Tone Multi Frequency (DTMF) signalling"
                [Liitäntävaatimukset yleiseurooppalaista hyväksyntää varten:
  yleisiin analogisiin puhelinverkkoihin (PSTN) liitettävät päätelaitteet (lukuun ottamatta
    puhelintoimintapalvelua tukevia päätelaitteita), joissa mahdollinen yhteys verkkoon
                         saadaan äänitaajuusvalinnan (DTMF) avulla]
                                              ETSI
                         Euroopan telealan standardointilaitos (ETSI)
                                       ETSIn sihteeristö
                                   TBR21 [tammikuu 1998]
                                (lukuun ottamatta alkusanoja)
                                 LISATIETOJA{PRIVATE}
Euroopan telealan standardointilaitos on neuvoston direktiivin 83/189/ETY mukaisesti
tunnustettu laitos.
Edellä mainittu yhdenmukaistettu standardi on laadittu neuvoston direktiivissä
83/189/ETY säädettyjen asianmukaisten menettelyjen mukaisesti annetun toimeksiannon
mukaan.
Mainitun yhdenmukaistetun standardin saa kokonaisuudessaan osoitteesta
European Telecommunications Standards Institute              Euroopan komissio
650 Route des Lucioles                                      DGXIII/A/2 - (BU 31, 1/7)
F-06921 Sophia Antipolis Cedex - FRANCE                     Rue de la Loi / Wetstraat 200
                                                             B-1049 Bruxelles/Brussel
tai muilta organisaatioilta, jotka ovat velvollisia pitämään ETSIn standardeja saatavilla.
Tällaiset organisaatiot on lueteltu Internetissä osoitteessa www.ispo.cec.be.
                                                13
 ---pagebreak---                                           LIITE II
Ilmoitus, joka laitevalmistajien         on liitettävä   tämän     päätöksen     mukaisesti
hyväksyttyihin tuotteisiin:
"Tämä laite on hyväksytty [yhteisistä teknisistä määräyksistä N:o 21 tehdyn komission
päätöksen] mukaisesti liitettäväksi yksittäisenä laitteena yleiseen puhelinverkkoon
(PSTN) EU:n jäsenvaltioissa. Eri maiden yleisten puhelinverkkojen välillä on kuitenkin
eroja, joten hyväksyntä ei sellaisenaan takaa häiriötöntä toimintaa kaikkien yleisten
puhelinverkkojen liityntäpisteissä.
Ongelmien ilmetessä ottakaa viipymättä yhteyttä laitteen toimittajaan. "
Huom. Laitevalmistajan on huolehdittava siitä, että laitteen myyjälle ja käyttäjälle
tiedotetaan yllä selostetusta asiasta selkeästi pakkauksessa ja/tai laitteen käyttöoppaissa
[tai muunlaisissa käyttöohjeissa].
                                             14
 ---pagebreak---                                           LIITE III
Vakuutus, joka laitevalmistajan on annettava ilmoitetulle laitokselle ja laitteen
myyjälle laitteen yhteensopivuudesta verkkojen kanssa:
Tässä vakuutuksessa mainitaan verkot, joissa laite on suunniteltu toimimaan ja
mahdolliset ilmoitetut verkot, joissa laitteella voi olla yhteentoimivuusongelmia.
Vakuutus, joka            laitevalmistajan      on     annettava     käyttäjälle   laitteen
yhteensopivuudesta verkkojen kanssa:
Tässä vakuutuksessa mainitaan verkot, joissa laite on suunniteltu toimimaan ja
mahdolliset ilmoitetut verkot, joissa laitteella voi olla yhteentoimivuusongelmia.
Laitteen valmistajan on myös liitettävä laitteeseen tiedote, jossa kerrotaan selkeästi
tapauksista, joissa yhteensopivuus verkon kanssa riippuu laitteiston ja ohjelmiston
asetuksista. Tiedotteessa on myös opastettava käyttäjää ottamaan yhteys myyjään, jos
laitetta halutaan käyttää jossakin toisessa verkossa.
                                               15
 ---pagebreak---                                                                 ISSN 1024-4492
                                                     KOM(98) 387 lopullinen
                                                 ASIAKIRJAT
FI                                                          15 16 10 06
                                        Luettelonumero : CB-CO-98-402-FI-C
                                                          ISBN 92-78-37354-0
Euroopan yhteisöjen virallisten julkaisujen toimisto
L-2985 Luxemburg
                                         yfÇ>